b'\n_START_ARTICLE_\nK\xc4\x99stutis Glaveckas\n_START_SECTION_\nBiografija\n_START_PARAGRAPH_\n1967 m. baig\xc4\x97 Vilniaus A.Vienuolio vidurin\xc4\x99 mokykl\xc4\x85. 1967\xe2\x80\x931972 m. studijavo Vilniaus universiteto (VU) Pramon\xc4\x97s ekonomikos fakultete._NEWLINE_1972\xe2\x80\x932000 m. d\xc4\x97st\xc4\x97 VU Ekonomikos fakultete. 1973\xe2\x80\x931976 m. studijavo VU aspirant\xc5\xabroje. 1975\xe2\x80\x931984 m. VU docentas. 1976 m. apgyn\xc4\x97 ekonomikos moksl\xc5\xb3 kandidato laipsn\xc4\xaf. 1987 m. Talino universitete apgyn\xc4\x97 habilitacin\xc4\xaf darb\xc4\x85, u\xc5\xbe kur\xc4\xaf suteiktas habilituoto ekonomikos moksl\xc5\xb3 daktaro laipsnis. _NEWLINE_1988 m. tobulinosi Frankfurto prie Maino universitete. 1989 m. suteiktas profesoriaus vardas. 1989\xe2\x80\x931990 m. tobulinosi Niujorko universitete, 1992\xe2\x80\x931993 m. Budape\xc5\xa1to ekonomikos universitete._NEWLINE_1992\xe2\x80\x931996 m. Lietuvos ir u\xc5\xbesienio kompanij\xc5\xb3 konsultantas. Kartu su kitais \xc4\xafk\xc5\xabr\xc4\x97 Lietuvos laisvosios rinkos institut\xc4\x85, 1992\xe2\x80\x931998 m. buvo \xc5\xa1io instituto tarybos pirmininkas. 1993\xe2\x80\x931996 m. Nacionalin\xc4\x97s vertybini\xc5\xb3 popieri\xc5\xb3 bir\xc5\xbeos tarybos pirmininkas. _NEWLINE_Moka angl\xc5\xb3, vokie\xc4\x8di\xc5\xb3, rus\xc5\xb3 ir lenk\xc5\xb3 kalbas. Pirmoji \xc5\xbemona Au\xc5\xa1ra Glaveckien\xc4\x97. 1999 m. susituok\xc4\x97 su R\xc5\xabta Rutkelyte (g. 1960).  Vaikai Ramun\xc4\x97, \xc5\xbdivil\xc4\x97.\n_START_SECTION_\nPolitin\xc4\x97 veikla\n_START_PARAGRAPH_\n1989\xe2\x80\x931990 m. LKP CK ekonomikos ir socialini\xc5\xb3 klausim\xc5\xb3 skyriaus ved\xc4\x97jas, CK sekretorius.  1990\xe2\x80\x931992 m. Auk\xc5\xa1\xc4\x8diausiosios Tarybos \xe2\x80\x93 Atkuriamojo Seimo deputatas. 1996\xe2\x80\x932000 m. dirbo VII Seime, 2000\xe2\x80\x932004 m. VIII Seime, 2004\xe2\x80\x932008 m. IX Seime, nuo 2008 m. X Seime.  Laim\xc4\x97jo 2016 m. Lietuvos Respublikos Seimo rinkimuose._NEWLINE_1998\xe2\x80\x932000 m. Lietuvos centro s\xc4\x85jungos (LCS) pirmininko pavaduotojas, 2000 m. s\xc4\x85jungos pirmininkas. 2002 m. kaip LCS kandidatas nes\xc4\x97kmingai dalyvavo LR Prezidento rinkimuose (surinko 0,52 proc. rink\xc4\x97j\xc5\xb3 bals\xc5\xb3).  2003 m. Kauno miesto savivaldyb\xc4\x97s tarybos narys. _NEWLINE_Aktyvus LCS vienijimosi su Lietuvos liberal\xc5\xb3 s\xc4\x85junga ir Moderni\xc5\xb3j\xc5\xb3 krik\xc5\xa1\xc4\x8dioni\xc5\xb3 demokrat\xc5\xb3 s\xc4\x85junga iniciatorius ir \xc5\xa1alininkas. 2003 m. gegu\xc5\xbe\xc4\x97s 31 d. i\xc5\xa1rinktas Liberal\xc5\xb3 ir centro s\xc4\x85jungos pirmininko pirmuoju pavaduotoju.  2005 m. pa\xc5\xa1alintas i\xc5\xa1 Liberal\xc5\xb3 ir centro s\xc4\x85jungos.  2008 m. \xc4\xafstojo \xc4\xaf politin\xc4\x99 partij\xc4\x85 Lietuvos Respublikos liberal\xc5\xb3 s\xc4\x85j\xc5\xabdis.'